Omnibus Floriacensis cenobii, quod Beati Benedicti constat honore constructum, monachis presentibus videlicet et futuris atque cunctis Matiscensis ecclesie filiis notum esse volumus quod contigit atque placuit Rotberto, supradicte congregationis fratri et patricio monasterii preposito, et domno Letbaldo supradicte ecclesie pontifici, ut quasdam terras inter se alterna vicissitudine commutarent, quod et fecerunt. Primo Rotbertus dat jam dicta ratione sancte Dei Matiscensis ecclesie Beati Vincentii vineam et campum unum qui sunt siti in pago Matisconensi, in agro Salorniacensi, in villa Moncellis; ex quibus vinea terminatur in circuitu terra Sancti Vincentii, campus vero terminatur a mane et a medio die terra Sancti Vincentii, ab austro autem et aquilone terra Sancti Benedicti. Domnus vero presul dat eodem pacto domno Rotberto monacho duos campos qui sunt siti in pago Matisconensi, in agro Salorniacensi, in vico Someriaci; quorum unus terminatur a mane et a medio die terra Sancti Vincentii, a sero et a circio terra Sancti Benedicti. Hos duos campos supra insertos in loco Someriaci, eo tenore ut rectores Sancti Benedicti omni tempore teneant et possideant, recipit Rotbertus et dat unam vineam, unum campum, ut rectores Sancti Vincentii ex his, ab hac die, faciant quicquid facere voluerint. S. Rotberti monachi. S. Gausleni abbatis. S. Arnaldi. S. Algerii. S. Warnerii. S. Bernardi. S. Adelardi. S. Alberti. S. Teoderici. S. Warnerii.